
Szentendre Város Önkormányzat Képviselő-testületének

2023. december 13-i üléséről készült jegyzőkönyvéből

14.
Előterjesztés a közösségi buszközlekedés szerződéseinek módosításáról
Előadó: Fülöp Zsolt polgármester
Szentendre Város Önkormányzat Képviselő-testületének

234/2023. (XII.13.) Kt. sz. határozata:

Szentendre Város Önkormányzat Képviselő-testülete úgy dönt, hogy 
1. amennyiben Szentendre Város Önkormányzat és a Volánbusz Közlekedési Zrt. között fennálló szerződéseket (az üzemeltetési hozzájárulásról, az üzletpolitikai kedvezményről és a Szentendre Közlekedési Kártya bizományosi értékesítéséről) a Technológiai és Ipari Minisztérium jóváhagyja, azok 2024. december 31. napjáig meghosszabbításra kerüljenek;
2. felhatalmazza a Polgármestert, hogy a Technológiai és Ipari Minisztérium jóváhagyása esetén a közösségi buszközlekedés színvonalának megőrzése mellett a 2024. évre szólóan a szerződéseket a Volánbusz Közlekedési Zrt.-vel aláírja;
3. felhatalmazza a Polgármestert, hogy a többlet pénzügyi kötelezettségvállalást nem igénylő, a Volánbusz Közlekedési Zrt. részéről felmerülő esetleges további pontosításokkal a szerződéseket írja alá;
4. felkéri a Polgármestert, hogy a 2024. évi költségvetés tervezésekor a jelen döntés költségvetési hatásait vegye figyelembe.
5. felkéri a polgármestert, indítson vizsgálatot annak feltérképezésére, milyen lehetőség van a közösségi közlekedés eddigi támogatási formájának kiváltására, új konstrukció felvázolására.
Felelős: Polgármester 

Határidő: 2024. január 30.

Végrehajtásért közvetlenül felelős: Városfejlesztési és Vagyongazdálkodási Iroda, Irodavezető
 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Irodavezető - intézkedésre
4. Pénzügyi Iroda, Irodavezető - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. december 14.
Simor Györgyné
jegyzőkönyvvezető

